**Izziņa par atzinumos sniegtajiem iebildumiem**

Ministru kabineta noteikumu projekts „Noteikumi par zvejnieku nodarbināšanas kārtību, veselības pārbaužu veikšanu, veselības aprūpes nodrošināšanu un darba apstākļiem uz zvejas kuģa”(VSS-250)

1. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | Elektroniskā saskaņošana: 10.06.2020.; 01.07.2020. |
|  |  |
| Saskaņošanas dalībnieki | Vairis Šantars, Finanšu ministrijaZanda Beinare, Labklājības ministrijaIneta Vula, Satiksmes ministrijaIlona Lipše, Satiksmes ministrijaEdgars Gūte, Tieslietu ministrijaSandris Rāgs, Tieslietu ministrijaViesturs Blūmentāls, Tieslietu ministrijaAleksandra Kosjaka, Valsts kanceleja |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrijas, Labklājības ministrijas, Satiksmes ministrijas, Tieslietu ministrijas, Valsts kancelejas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā  |   |
|  |  |

1. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Finanšu ministrija |
| 1. | Sk. anotācijas III sadaļu | Ņemot vērā anotācijas III sadaļā sniegto informāciju, ka šobrīd ietekmi nav iespējams paredzēt, bet varētu būt izmaksas, kas saistītas ar kontrolēm un inspekcijām, lūdzam anotācijas III sadaļu aizpildīt saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 33.punktā noteikto, papildus anotācijas III sadaļas 8.punktā skaidrojot, saskaņā ar kuriem noteikumu projekta punktiem un kurām valsts vai pašvaldību budžeta iestādēm šādas izmaksas varētu veidoties, un no kādiem resursiem tās paredzēts segt. Ja atkārtoti izvērtējot noteikumu projektā paredzēto tiek secināts, ka valsts vai pašvaldību budžeta iestādēm papildu izmaksas neveidosies, tad lūdzam anotācijas III sadaļu aizpildīt saskaņā ar MK instrukcijas Nr.19 6.punktu. | Ņemts vērā. Papildināta anotācija. | Sk. anotācijas III sadaļu |
| Labklājības ministrija |
| 2. | 40.2. darba attiecību nodibināšanas laikā slimība vai invaliditāte ir tīši noklusēta vai zvejas kuģa īpašnieks var pierādīt, ka slimību ir izraisījis zvejnieka tīšs pārkāpums.  | Lūdzam izteikt noteikumu projekta 40.2.apakšpunktu sekojošā redakcijā: “*Darba attiecību nodibināšanas laikā slimība vai invaliditāte, kuras dēļ persona nav atzīstama par derīgu darbam uz zvejas kuģa, ir tīši noklusēta vai zvejas kuģa īpašnieks var pierādīt, ka slimību vai invaliditāti ir izraisījis zvejnieka tīšs pārkāpums*.” Vēršam Jūsu uzmanību uz to, ka slimības vai invaliditātes fakts nevar būt par pamatu zvejas kuģa īpašnieka atbrīvošanai no noteikumu projekta 39.punktā noteiktajiem pienākumiem. Zvejniekam ir jābūt izsniegtam medicīnas sertifikātam par tā veselības stāvokļa atbilstību darbam uz zvejas kuģa, kuru izsniedz saskaņā ar Ministru kabineta 2014.gada 3.jūnija noteikumiem Nr.273 “Noteikumi par jūrnieku veselības atbilstību darbam uz kuģa”. Minēto noteikumu 25. un 27.punkts pieļauj, ka jūrnieku ārsts, veicot jūrnieka veselības pārbaudi, var izsniegt medicīnisko sertifikātu ar ierobežojumiem, ja jūrnieka veselības stāvoklis neliedz pilnvērtīgi veikt pienākumus uz kuģa un norādīt izsniegtajā sertifikātā medikamentus, kādi jālieto jūrniekam. Ņemot vērā iepriekš minēto, ir pieļaujams, ka jūrnieks ar veselības problēmām turpina darbu jūrā, tātad arī uz zvejas kuģa. | Ņemts vērā. Mainītajā punktu numerācijā 36.2.apakšpunkts | 36.2. darba attiecību nodibināšanas laikā slimība vai invaliditāte, kuras dēļ persona nav atzīstama par derīgu darbam uz zvejas kuģa, ir tīši noklusēta vai zvejas kuģa īpašnieks var pierādīt, ka slimību vai invaliditāti ir izraisījis zvejnieka tīšs pārkāpums, kas noticis jau pēc darba tiesisko attiecību nodibināšanas. |
| Satiksmes ministrija: |
| 3. | *Noteikumu projekta nosaukums:* Zvejnieku nodarbināšanas kārtība uz zvejas kuģiem | Saeimas Tautsaimniecības, agrārās, vides un reģionālās politikas komisija ir izskatījusi un sagatavojusi izskatīšanai Saeimas sēdē trešajā lasījumā likumprojektu “Grozījumi Jūras kodeksā” (Nr.479/Lp13). Saskaņā ar likumprojekta “Grozījumi Jūras kodeksā” 13.pantā ietverto 322.2 pantu Ministru kabinets izdod noteikumus par zvejnieku nodarbināšanas kārtību, veselības pārbaužu veikšanu, veselības aprūpes nodrošināšanu un darba apstākļiem uz zvejas kuģa.Pamatojoties uz Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 90.punktu, lūdzam precizēt noteikumu projekta nosaukumu atbilstoši minētajam deleģējumam. | Ņemts vērā. | *Noteikumu projekta nosaukums:* Noteikumi par zvejnieku nodarbināšanas kārtību, veselības pārbaužu veikšanu, veselības aprūpes nodrošināšanu un darba apstākļiem uz zvejas kuģa |
| 4. | 2.6.garums starp perpendikuliem– garums ar tā galos fiksētiem priekšgala un pakaļgala perpendikuliem. Priekšgala perpendikuls atbilst priekšvadņa priekšējai malai uz ūdenslīnijas, pa kuru mēra kuģa garums. | Lūdzam noteikumu projekta 2.6. apakšpunktu izteikt šādā redakcijā:“2.6. garums starp perpendikuliem (LBP) – attālums starp priekšgala un pakaļgala perpendikuliem. Priekšgala perpendikuls atbilst priekšvadņa priekšējai malai uz ūdenslīnijas, pa kuru tiek mērīts garums (L). Pakaļgala perpendikuls sakrīt ar stūres vārpstas asi uz šīs ūdenslīnijas.” | Punkts svītrots, ņemot vērā, ka šī termina izmantojums bija tikai I pielikumā. | 2.6. apakšpunkts svītrots. |
| 5. | 4. Zivsaimniecības konsultatīvās padomes struktūrvienība – konsultatīvā komisija par darba jautājumiem zvejniecībā –, kas izveidota saskaņā ar Zivsaimniecības konsultatīvās padomes nolikumu, izvērtē:4.1. šo noteikumu 1. pielikumā iekļauto prasību attiecināšanu uz jauniem zvejas kuģiem;4.2. šajos noteikumos uz zvejas kuģiem, kuru garums pārsniedz 24 metrus, attiecināmo prasību piemērošanu arī īsākiem zvejas kuģiem;4.3. šo noteikumu 1. pielikumā noteikto prasību attiecināšanu uz slēgtām darba telpām un glabāšanas telpām un tā ietekmi uz zvejniecības procesu, nozvejas kvalitāti un darba apstākļiem; 4.4. atkāpes no šo noteikumu 1. pielikumā noteiktajām prasībām, lai nediskriminētu zvejnieku tiesības paust savu reliģisko vai filozofisko pārliecību, ja tas nepasliktina zvejnieku dzīves apstākļus. | Noteikumu projekta 4. punktā ir paredzēts, ka konsultatīvā komisija par darba jautājumiem zvejniecībā veic atsevišķu zvejnieku nodarbinātības jautājumu izvērtējumu.Padomes 2016. gada 19. decembra Direktīva (ES) 2017/159, ar ko īsteno Nolīgumu, ar ko īsteno Starptautiskās Darba organizācijas 2007. gada Konvenciju par darbu zvejniecībā, kas noslēgts 2012. gada 21. maijā starp Eiropas Savienības Lauksaimniecības kooperatīvu vispārējo konfederāciju (COGECA), Eiropas Transporta darbinieku federāciju (ETDF) un Eiropas Savienībā darbojošo Zvejnieku saimniecību nacionālo organizāciju asociāciju (Europêche) (turpmāk – Direktīva) paredz daudzus citus, noteikumu projekta 4. punktā neietvertus gadījumus, kad ir nepieciešama kompetentās iestādes apspriešanās ar attiecīgo darba devēju un darba ņēmēju pārstāvošajām organizācijām un konkrēti - ar zvejas kuģu īpašnieku un zvejnieku pārstāvošajām organizācijām. Piemēram, Direktīvas pielikuma 3. panta 1. punktā un 6. panta 3.punktā minētie gadījumi nav ietverti noteikumu projekta 4. punktā. Ņemot vērā minēto, lūdzam sniegt skaidrojumu, kā tiks īstenota Direktīvā minētā apspriešanās citos Direktīvā paredzētajos, bet noteikumu projekta 4.punktā neietvertajos gadījumos, un nepieciešamības gadījumā precizēt noteikumu projekta 4. punktu. | Ņemts vērā. Noteikumu projektā neiekļautie jautājumi ir iekļauti MK noteikumos “Zivsaimniecības konsultatīvās padomes nolikums” un paskaidrojums ietverts anotācijā. | 4. Zivsaimniecības konsultatīvās padomes struktūrvienība – konsultatīvā komisija par darba jautājumiem zvejniecībā, kas izveidota un darbojas saskaņā ar Zivsaimniecības konsultatīvās padomes nolikumu, izvērtē:4.1. noteikumos par jūras zvejas kuģu drošību iekļauto prasību attiecībā uz zvejnieku dzīvojamajām telpām attiecināšanu uz esošajiem zvejas kuģiem;4.2. šajos noteikumos uz zvejas kuģiem, kuru garums pārsniedz 24 metrus, attiecināmo prasību piemērošanu arī īsākiem zvejas kuģiem;4.3. noteikumos par jūras zvejas kuģu drošību iekļauto prasību attiecībā uz zvejnieku dzīvojamajām telpām attiecināšanu uz slēgtām darba telpām un glabāšanas telpām un tā ietekmi uz zvejniecības procesu, nozvejas kvalitāti un darba apstākļiem; 4.4. atkāpes no noteikumos par jūras zvejas kuģu drošību iekļauto prasību attiecībā uz zvejnieku dzīvojamajām telpām noteiktajām prasībām, lai nediskriminētu zvejnieku tiesības paust savu reliģisko vai filozofisko pārliecību, ja tas nepasliktina zvejnieku dzīves apstākļus.Skatīt papildinātās anotācijas II sadaļu  |
| 6. | 6. Zvejas kuģa kapteiņa pienākums ir:6.1 vadīt zvejnieku darbu, nodrošinot darba aizsardzības prasību ievērošanu un iespējami labākos drošības un veselības apstākļus, kā arī mazinot to nogurumu;6.2. organizēt darba aizsardzības apmācību uz zvejas kuģa;6.3. nodrošināt navigācijas drošumu, sardzi un labu kuģošanas praksi. | Noteikumu projekta 6. punktā ir ietverti zvejas kuģa kapteiņa pienākumi. Saskaņā ar Direktīvas pielikuma 5. panta 3. punkta ievaddaļu, lai garantētu uz kuģa esošo zvejnieku drošību un kuģa drošu ekspluatāciju, kapteiņa pienākumi ietver, bet neaprobežojas ar Direktīvā minētajiem gadījumiem.Attiecīgi Direktīvā dotais kuģa kapteiņa pienākumu uzskaitījums norāda, ka papildus minētajiem ir arī citi kapteiņa pienākumi. Lūdzam atbilstoši Direktīvai precizēt noteikumu projekta 6. punktu. | Ņemts vērā | 6. Zvejas kuģa kapteiņa pienākumi ietver, bet neaprobežojas ar:6.1. zvejnieku darba vadīšanu, nodrošinot darba aizsardzības prasību ievērošanu un iespējami labākos drošības un veselības apstākļus;6.2.darba aizsardzības apmācības organizēšanu uz zvejas kuģa;6.3. drošas navigācijas, drošas kuģa ekspluatācijas, sardzes pienākumu pildīšanas un labas jūras prakses, saskaņā ar jūrniecības normatīvajiem aktiem, ievērošanas nodrošināšanu. |
| 7. | 9. Minimālais vecums darbam uz zvejas kuģa ir 16 gadu, bet tādu darbu veikšanai, kas var apdraudēt personas veselību, drošību, attīstību, izglītību vai tikumību, – 18 gadu. Personas līdz 18 gadu vecumam aizliegts nodarbināt nakts laikā – laikposmā no pulksten 22.00 līdz 7.00. | Direktīvas pielikuma 6. panta 2. punkts paredz, ka minimālais vecums darbam uz zvejas kuģa ir 16 gadi ar noteikumu, ka saskaņā ar valsts tiesību aktiem uz jaunieti vairs neattiecas obligātā pilna laika izglītība. Noteikumu projekta 9. punktā noteikts, ka minimālais vecums darbam uz zvejas kuģa ir 16 gadi, neatkarīgi no tā, vai persona ir ieguvusi pilna laika izglītību vai nē. Lūdzam atbilstoši Direktīvai precizēt noteikumu projekta 9.punktu. | Ņemts vērā | 9. Minimālais vecums darbam uz zvejas kuģa ir 16 gadu, ar noteikumu, ka ir iegūta obligātā pamatizglītība, saskaņā ar Latvijas normatīvajiem aktiem. Tādu darbu veikšanai, kas var apdraudēt personas veselību, drošību, attīstību, izglītību vai tikumību minimālais vecums ir 18 gadu. Personas līdz 18 gadu vecumam aizliegts nodarbināt nakts laikā – laikposmā no pulksten 22.00 līdz 7.00. |
| 8. | 13. Šo noteikumu 1. pielikuma prasības piemēro jaunam zvejas kuģim, izņemot, ja tas parasti jūrā paliek mazāk par 24 stundām un laikā, kamēr zvejas kuģis ir ostā, zvejnieki uz tā nedzīvo, bet arī tad zvejas kuģa īpašniekam ir pienākums zvejniekiem nodrošināt pienācīgu atpūtu, ēdināšanu un sanitāriju. | Lūdzam noteikumu projekta 13.punktā vārdu “sanitāriju” aizstāt ar vārdiem “sanitāro ierīču pieejamību”. | Ņemts vērā. Mainītajā punktu numerācijā 12.punkts | 12. Noteikumos par jūras zvejas kuģu drošību noteiktās īpašās prasības dzīvojamajām telpām piemēro jaunam zvejas kuģim, izņemot, ja tas parasti jūrā paliek mazāk par 24 stundām un laikā, kamēr zvejas kuģis ir ostā, zvejnieki uz tā nedzīvo, bet arī tad zvejas kuģa īpašniekam ir pienākums zvejniekiem nodrošināt pienācīgu atpūtu, ēdināšanu un sanitāro ierīču pieejamību. |
| 9. | 16. Ja jauna zvejas kuģa garums pārsniedz 24 metrus:16.1. zvejas kuģa īpašnieks šo noteikumu 15. punktā minētajos gadījumos Kuģošanas drošības inspekcijā iesniedz apstiprināšanai detalizētu zvejnieku izmitināšanas nodrošinājuma plānu;16.2. Kuģošanas drošības inspekcija vai tās atzīta organizācija ir tiesīga veikt apkalpes dzīvojamo telpu papildu pārbaudi;16.3. kapteinis regulāri pārliecinās, vai:16.3.1. dzīvojamās telpas ir tīras, drošas un labā vispārējā stāvoklī;16.3.2. ir pietiekami pārtikas un ūdens krājumi; 16.3.3. kambīzes un pārtikas noliktavu telpas un aprīkojums atbilst šo noteikumu 1. pielikumā noteiktajām prasībām. | Noteikumu projekta 16.3. apakšpunktā ir noteiktas prasības, par ko jāpārliecinās jauna zvejas kuģa, kas pārsniedz 24 metrus, kapteinim. Direktīva paredz, ka minētās prasības kapteinim jāuzrauga uz visiem zvejas kuģiem, kas pārsniedz 24 metrus. Lūdzam atbilstoši Direktīvai precizēt noteikumu projekta 16. punktu | Ņemts vērā. Mainītajā punktu numerācijā 15.punkts | 15. Ja zvejas kuģa garums pārsniedz 24 metrus:15.1. jauna zvejas kuģa īpašnieks šo noteikumu 14. punktā minētajos gadījumos Kuģošanas drošības inspekcijā iesniedz apstiprināšanai detalizētu zvejnieku izmitināšanas nodrošinājuma plānu;15.2. Kuģošanas drošības inspekcija vai tās atzīta organizācija ir tiesīga veikt apkalpes dzīvojamo telpu papildu pārbaudi;15.3. kapteinis regulāri pārliecinās, vai:15.3.1. dzīvojamās telpas ir tīras, drošas un labā vispārējā stāvoklī;15.3.2. ir pietiekami pārtikas un ūdens krājumi; 15.3.3. kambīzes un pārtikas noliktavu telpas un aprīkojums atbilst noteikumu par jūras zvejas kuģu drošību noteiktajām zvejnieku dzīvojamo telpu prasībām. |
| 10. |  | Ņemot vērā to, ka Jūras kodeksa XXX1 nodaļa, kurā ir ietverti nosacījumi jūrnieku darba laika uzskaitei, pēc attiecīgo Jūras kodeksa grozījumu spēkā stāšanās neattieksies uz zvejniekiem, nosacījumi par zvejnieku darba laika uzskaiti ir jānosaka noteikumu projektā. Līdz ar to lūdzam precizēt noteikumu projektu, papildinot to pēc noteikumu projekta 21.punkta ar jaunu punktu šādā redakcijā:“22. Zvejnieku darba un atpūtas laika uzskaiti katru dienu uz kuģa veic kuģa kapteinis vai viņa pilnvarota persona. Kuģa kapteinis vai viņa pilnvarota persona katru mēnesi informē zvejniekus par viņu darba un atpūtas laiku. Darba un atpūtas laika uzskaiti kontrolē valsts akciju sabiedrība “Latvijas Jūras administrācija”. Ja uzskaites dokumenti vai citas liecības liecina, ka pārkāpti noteikumi, kuri attiecas uz darba vai atpūtas laiku, valsts akciju sabiedrība “Latvijas Jūras administrācija” veic attiecīgus pasākumus pārkāpumu novēršanai, kā arī pārskata kuģa apkalpes minimālo sastāvu, lai novērstu turpmākus pārkāpumus.” | Ņemts vērā. Mainītajā punktu numerācijā papildināts ar jaunu 21.punktu | 21. Zvejnieku darba un atpūtas laika uzskaiti katru dienu uz kuģa veic kuģa kapteinis vai viņa pilnvarota persona. Kuģa kapteinis vai viņa pilnvarota persona katru mēnesi informē zvejniekus par viņu darba un atpūtas laiku. Darba un atpūtas laika uzskaiti kontrolē valsts akciju sabiedrība “Latvijas Jūras administrācija”. Ja uzskaites dokumenti vai citas liecības liecina, ka pārkāpti noteikumi, kuri attiecas uz darba vai atpūtas laiku, valsts akciju sabiedrība “Latvijas Jūras administrācija” veic attiecīgus pasākumus pārkāpumu novēršanai, kā arī pārskata kuģa apkalpes minimālo sastāvu, lai novērstu turpmākus pārkāpumus. |
| 11. | 25. Privāto darba tirgus pakalpojumu sniegšanā aizliegts izmantot līdzekļus, mehānismus vai sarakstus, kas paredzēti, lai novērstu zvejnieku iesaistīšanos darba tirgū. Zvejniekam nav pienākums tieši vai netieši, pilnībā vai daļēji segt maksu par rekrutēšanu, darbā iekārtošanu vai darba piedāvāšanu. | Noteikumu projekta 25. punktā noteikts, ka zvejniekam nav pienākuma tieši vai netieši, pilnībā vai daļēji segt maksu par rekrutēšanu, darbā iekārtošanu vai darba piedāvāšanu. Direktīvas pielikuma 24. panta 3. punkts noteic, ka dalībvalstis nodrošina, lai zvejniekam nebūtu tieši vai netieši, pilnībā vai daļēji jāsedz nodevas vai citas maksas par privātiem darba tirgus pakalpojumiem. Savukārt noteikumu projekta 25. punktā ietverta redakcija pēc tās satura un nozīmes ir šaurāka, salīdzinot ar Direktīvā minēto. Līdz ar to lūdzam noteikumu projekta 25.punkta otro teikumu izteikt šādā redakcijā:“Par privāto darba tirgus pakalpojumu sniegšanu no zvejnieka netiek pieprasīta un saņemta nekāda tieša vai netieša, daļēja vai pilna atlīdzība.” | Ņemts vērā | 25. Privāto darba tirgus pakalpojumu sniegšanā aizliegts izmantot līdzekļus, mehānismus vai sarakstus, kas paredzēti, lai novērstu zvejnieku iesaistīšanos darba tirgū. Par privāto darba tirgus pakalpojumu sniegšanu no zvejnieka netiek pieprasīta un saņemta nekāda tieša vai netieša, daļēja vai pilna atlīdzība. |
| 12. | 26.1. pārtikas un dzeramā ūdens krājuma daudzums, uzturvērtība, kvalitāte un daudzveidība atbilst jūrnieku skaitam uz kuģa, viņu reliģiskai piederībai un kultūras paražām, kā arī reisa ilgumam un veidam | Lūdzam noteikumu projekta 26.1. apakšpunktā vārdu “jūrnieku” aizstāt ar vārdu “zvejnieku”. | Ņemts vērā | 26.1. pārtikas un dzeramā ūdens krājuma daudzums, uzturvērtība, kvalitāte un daudzveidība atbilst zvejnieku skaitam uz kuģa, viņu reliģiskai piederībai un kultūras paražām, kā arī reisa ilgumam un veidam |
| 13. | 27. Ja netiek nodrošinātas šo noteikumu 26. punkta prasības, kapteinis pēc iespējas ātrāk par to informē zvejas kuģa īpašnieku. | Saskaņā ar noteikumu projekta 27.punktu, ja netiek nodrošinātas šo noteikumu 26.punkta prasības (t.i. atbilstoši pārtikas un dzeramā ūdens krājumi), kapteinis pēc iespējas ātrāk par to informē zvejas kuģa īpašnieku. No noteikumu projekta 27. punktā minētā secināms, ka noteikumu projekts paredz to, ka zvejniekus var atstāt bez pārtikas un ūdens. Direktīvas regulējums šādu nosacījumu neparedz. Līdz ar to lūdzam svītrot noteikumu projekta 27.punktu, jo tas ir pretrunā Direktīvas regulējumam. | Ņemts vērā | 27.punkts svītrots. |
| 14.  | 28. Katram zvejniekam ir medicīniskais sertifikāts, kas apliecina konkrētās personas piemērotību attiecīgo pienākumu izpildei. Medicīniskais sertifikāts nav obligāts zvejniekiem, kuri ir nodarbināti uz piekrastes zvejas kuģiem, kas jūrā nepaliek ilgāk par 24 stundām. | Lai nodrošinātu noteikumu projekta atbilstību Ministru kabineta 2014. gada 3.jūnija noteikumiem Nr. 273 “Noteikumi par jūrnieku veselības atbilstību darbam uz kuģa” (turpmāk – Noteikumi Nr. 273), lūdzam noteikumu projekta 28. punktu izteikt šādā redakcijā:“28. Katram zvejniekam, kurš ir iesaistīts starptautiskajā kuģošanā, ir medicīniskais sertifikāts, kas apliecina konkrētās personas piemērotību attiecīgo pienākumu veikšanai. Medicīnas sertifikāts nav obligāts zvejniekiem, kuri ir nodarbināti uz piekrastes zvejas kuģiem, kas jūrā parasti nepaliek ilgāk par 24 stundām.” | Ņemts vērā. Mainītajā punktu numerācijā 27.punkts | 27. Katram zvejniekam, kurš ir iesaistīts starptautiskajā kuģošanā, ir medicīniskais sertifikāts, kas apliecina konkrētās personas piemērotību attiecīgo pienākumu veikšanai. Medicīnas sertifikāts nav obligāts zvejniekiem, kuri ir nodarbināti uz piekrastes zvejas kuģiem, kas jūrā parasti nepaliek ilgāk par 24 stundām. |
| 15.  | 29. Ja zvejnieka medicīniskā sertifikāta derīguma termiņš ir beidzies, atrodoties reisā, viņš ir tiesīgs strādāt uz zvejas kuģa ne ilgāk kā nedēļu pēc attiecīgā termiņa beigām.  | Lūdzam svītrot noteikumu projekta 29.punktu, jo tas dublē noteikumu projekta 34.punktā ietverto regulējumu. | Ņemts vērā. | 29. punkts svītrots. |
| 16. | 30. Ja zvejnieks nav iesaistīts starptautiskajā kuģošanā un uz viņu nav attiecināmas prasības, kas noteiktas normatīvajos aktos par jūrnieku veselības atbilstību darbam uz kuģa, tā pirmreizējo un kārtējo veselības pārbaudi var veikt sertificēts arodveselības un arodslimību ārsts, kas izsniedz dokumentu par attiecīgā zvejnieka veselības atbilstību darbam uz kuģa. Veselības pārbaudi veic ik pēc 24 mēnešiem. | Lai nodrošinātu atbilstību Noteikumos Nr.273 lietotajiem terminiem, lūdzam noteikumu projekta 30. punktu izteikt šādā redakcijā: “30. Zvejniekam, kurš nav iesaistīts starptautiskajā kuģošanā un uz viņu nav attiecināmas prasības, kas noteiktas normatīvajos aktos par jūrnieku veselības atbilstību darbam uz kuģa, tā pirmreizējo un kārtējo veselības pārbaudi var veikt sertificēts arodveselības un arodslimību ārsts, kas izsniedz dokumentāru apliecinājumu par zvejnieka veselības atbilstību darbam uz kuģa. Veselības pārbaudi veic ik pēc 24 mēnešiem.” | Ņemts vērā. Mainītajā punktu numerācijā 28.punkts | 28. Zvejniekam, kurš nav iesaistīts starptautiskajā kuģošanā un uz viņu nav attiecināmas prasības, kas noteiktas normatīvajos aktos par jūrnieku veselības atbilstību darbam uz kuģa, tā pirmreizējo un kārtējo veselības pārbaudi var veikt sertificēts arodveselības un arodslimību ārsts, kas izsniedz dokumentāru apliecinājumu par zvejnieka veselības atbilstību darbam uz kuģa. Veselības pārbaudi veic ik pēc 24 mēnešiem. |
| 17. | 32. Zvejniekam ir tiesības veikt atkārtotu veselības pārbaudi pie cita sertificēta arodveselības un arodslimību ārsta vai – starptautiskajā kuģošanā iesaistītam zvejniekam – pie cita valsts akciju sabiedrības "Latvijas Jūras administrācija" atzīta jūrnieku ārsta, ja:32.1.personai izsniegta izziņa par jūrnieka veselības stāvokļa neatbilstību darbam uz kuģa vai ir noteikti ierobežojumi attiecībā uz veicamo darbu;32.2. persona veselības pārbaudes laikā ir norādījusi, ka nespēj pildīt savus pienākumus uz zvejas kuģa, bet ārsts ir izdevis medicīnisko sertifikātu, tā apliecinot, ka personas veselības stāvoklis ļauj tai pildīt savus pienākumus uz zvejas kuģa;32.3. ir izzuduši medicīniskie simptomi, kuru dēļ zvejniekam izsniegta izziņa par jūrnieka veselības stāvokļa neatbilstību darbam uz kuģa vai noteikti ierobežojumi attiecībā uz veicamo darbu | Lūdzam atbilstoši Noteikumu Nr. 273 lietotajiem terminiem precizēt noteikumu projekta 32.punktu, izsakot to šādā redakcijā:“32. Zvejniekam ir tiesības veikt vienu atkārtotu veselības pārbaudi pie cita sertificēta arodveselības un arodslimību ārsta vai – starptautiskajā kuģošanā iesaistītam zvejniekam – pie cita valsts akciju sabiedrības “Latvijas Jūras administrācija” Jūrnieku reģistra atzīta jūrnieku ārsta, ja:32.1. personas veselības stāvoklis ir atzīts par neatbilstošu darbam uz kuģa vai ir noteikti ierobežojumi attiecībā uz veicamo darbu;32.2. persona veselības pārbaudes laikā ir norādījusi, ka nespēj pildīt savus pienākumus uz zvejas kuģa, bet ārsts ir izdevis dokumentāru apliecinājumu par personas veselības stāvokļa atbilstību darbam uz kuģa; 32.3. ir zuduši medicīniskie simptomi, kuru dēļ zvejnieka veselības stāvoklis ir atzīts par neatbilstošu darbam uz kuģa vai noteikti ierobežojumi attiecībā uz veicamo darbu.” | Ņemts vērā. Mainītajā punktu numerācijā 30.punkts | 30. Zvejniekam ir tiesības veikt vienu atkārtotu veselības pārbaudi pie cita sertificēta arodveselības un arodslimību ārsta vai – starptautiskajā kuģošanā iesaistītam zvejniekam – pie cita valsts akciju sabiedrības “Latvijas Jūras administrācija” Jūrnieku reģistra atzīta jūrnieku ārsta, ja:30.1. personas veselības stāvoklis ir atzīts par neatbilstošu darbam uz kuģa vai ir noteikti ierobežojumi attiecībā uz veicamo darbu;30.2. persona veselības pārbaudes laikā ir norādījusi, ka nespēj pildīt savus pienākumus uz zvejas kuģa, bet ārsts ir izdevis dokumentāru apliecinājumu par personas veselības stāvokļa atbilstību darbam uz kuģa; 30.3. ir zuduši medicīniskie simptomi, kuru dēļ zvejnieka veselības stāvoklis ir atzīts par neatbilstošu darbam uz kuģa vai noteikti ierobežojumi attiecībā uz veicamo darbu. |
| 18.  | 33. Medicīniskais sertifikāts ir derīgs ne ilgāk kā 24 mēnešus, bet zvejniekiem, kas jaunāki par 18 gadiem, – ne ilgāk kā 12 mēnešus.  | Lūdzam svītrot noteikumu projekta 33.punktu, jo tas dublē Noteikumos Nr. 273 esošo regulējumu. | Ņemts vērā | 33.punkts svītrots. |
| 19.  | 34. Ja medicīniskā sertifikāta derīguma termiņš beidzas kuģa reisa laikā, medicīniskais sertifikāts ir spēkā līdz nākamajai ieiešanai ostā, kurā ir atzīts jūrnieku ārsts, atbilstoši sertificēts arodslimību speciālists vai arī līdz reisa beigām – atkarībā no tā, kurš no šiem termiņiem iestājas pirmais. | Lūdzam svītrot noteikumu projekta 34.punktu, jo tas dublē Noteikumos Nr.273  esošo regulējumu. | Ņemts vērā. | 34.punkts svītrots |
| 20.  | 45. Zvejas kuģa īpašniekam ir pienākums par zvejniekiem veikt valsts sociālās apdrošināšanas obligātās iemaksas saskaņā ar likumu “Par valsts sociālo apdrošināšanu”. | Noteikumu projekta 45.punkts paredz, ka zvejas kuģa īpašniekam ir pienākums par zvejniekiem veikt valsts sociālās apdrošināšanas obligātās iemaksas saskaņā ar likumu “Par valsts sociālo apdrošināšanu”. Nav skaidrs, kā minēta tiesību norma tiks piemērota citu valstu pilsoņiem, piemēram, Krievijas vai Ukrainas zvejniekiem, kuri strādā uz Latvijas karoga zvejas kuģa. Ņemot vērā minēto, lūdzam anotācijā sniegt skaidrojumu par normas piemērošanu. | Ņemts vērā | Sk. papildinātās anotācijas I sadaļas 2. punktu  |
| 21.  | 46. Zvejas kuģa īpašnieks savu finansiālo atbildību nodrošina, izmantojot kuģu īpašnieku civiltiesiskās atbildības apdrošināšanu, obligāto apdrošināšanu vai citu koplīgumā paredzētu nodrošinājumu. | Lūdzam precizēt noteikumu projekta 46.punktu atbilstoši Direktīvā ietvertajam, izsakot to šādā redakcijā:“46. Zvejas kuģa īpašniekam ir pienākums savu finansiālo atbildību attiecībā uz zvejnieku medicīnisko aprūpi un medicīnisko palīdzību zvejnieka darbā gūtas slimības, savainojuma vai nāves gadījumā apdrošināt, izmantojot kuģu īpašnieku civiltiesiskās atbildības apdrošināšanu, obligāto apdrošināšanu vai citu koplīgumā paredzētu nodrošinājumu.” | Ņemts vērā. Mainītajā punktu numerācijā 42.punkts. | 42. Zvejas kuģa īpašniekam ir pienākums savu finansiālo atbildību attiecībā uz zvejnieku medicīnisko aprūpi un medicīnisko palīdzību zvejnieka darbā gūtas slimības, savainojuma vai nāves gadījumā apdrošināt, izmantojot kuģu īpašnieku civiltiesiskās atbildības apdrošināšanu, obligāto apdrošināšanu vai citu koplīgumā paredzētu nodrošinājumu. |
| 22. | I pielikums. | Noteikumu projekta 1.pielikumā ietvertās prasības dublējas ar Ministru kabineta 2006.gada 28.marta noteikumu Nr. 248 “Noteikumi par jūras zvejas kuģu drošību” (turpmāk – Noteikumi Nr. 248) 11.nodaļā “Dzīvojamās telpas” noteiktajām prasībām, kas arī ir attiecināmas uz zvejas kuģiem. Turklāt Noteikumos Nr. 248 šīs prasības ir noteiktas detalizētāk. Līdz ar to, lai novērstu tiesību normu dublēšanos un iespējamās pretrunas, lūdzam svītrot noteikumu projekta 1.pielikumu, noteikumu projektā atsauci uz 1.pielikumā noteiktajām prasībām aizstājot ar atsauci uz normatīvajiem aktiem par jūras zvejas kuģu drošību (Noteikumu Nr. 248 11. nodaļu). | Ņemts vērā. | 1. pielikums svītrots.  |
| 23. | 1.pielikuma 1.1.Visās dzīvojamajās telpās ir atbilstošs griestu augstums. Telpām, kurās zvejnieki ilgstoši stāv kājās, griestu minimālo augstumu nosaka Kuģošanas drošības inspekcija. | Noteikumu projekta 1. pielikuma 1.1. apakšpunkts paredz, ka telpām, kurās zvejnieki ilgstoši stāv kājās, griestu minimālo augstumu nosaka Kuģošanas drošības inspekcija. Vēršam uzmanību, ka VAS “Latvijas Jūras administrācija” Kuģošanas drošības inspekcijai nav metodoloģijas, lai varētu noteikt minimālo griestu augstumu. Ņemot vērā minēto, lūdzam attiecīgi precizēt noteikumu projektu atbilstoši Noteikumu Nr.248 1179.punktam. | Ņemts vērā | 1. pielikums svītrots. |
| 24. | 2.pielikuma 1.11.c) ar kādiem nosacījumiem kāda no pusēm līgumu var lauzt, un cik ilgu laiku iepriekš jāpaziņo par nodomu lauzt līgumu ar nosacījumu, ka šis laiks ir tikpat ilgs arī darba devējam vai zvejas kuģa īpašniekam vai citām personām, uz kurām attiecas ar zvejnieku noslēgtais līgums, – ja līgums ir noslēgts uz nenoteiktu laiku | Lūdzam noteikumu projekta 2. pielikuma 1.11. apakšpunkta c) apakšpunktā noteikt nevis līguma laušanas termiņu, bet termiņu līguma priekšlaicīgai uzteikšanai. Konkrētajā gadījumā ir runa par termiņu, kādā abām līguma pusēm ir tiesības uzteikt līgumu, ja tas ir uz nenoteiktu laiku. | Ņemts vērā. Sakarā ar 1. pielikuma svītrošanu paliek tikai viens pielikums | Pielikuma 1.14. c) ar kādiem nosacījumiem kāda no pusēm līgumu var uzteikt priekšlaikus, un cik ilgu laiku iepriekš jāpaziņo par šādu nodomu ar nosacījumu, ka šis laiks ir tikpat ilgs arī darba devējam vai zvejas kuģa īpašniekam vai citām personām, uz kurām attiecas ar zvejnieku noslēgtais līgums, – ja līgums ir noslēgts uz nenoteiktu laiku; |
| 25. |  | Termina “safety” atbilstība jūrniecības normatīvajos aktos latviešu valodā ir “drošība”. Noteikumu projektā tiek lietots gan termins “drošums”, gan termins “drošība”. Lūdzam noteikumu projektā terminu “drošums” aizstāt ar terminu “drošība”. | Ņemts vērā. Visā noteikumu tekstā termins ’’drošums’’ aizstāts ar terminu ‘’drošība’’. |  |
| 26. |  | Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 103.punkts noteic, ka nodaļās (apakšnodaļās) apvieno noteikumu projekta punktus, kas attiecas uz vienu regulējamo jautājumu. Noteikumu projektā vairākos gadījumos vienā nodaļā apvienotie punkti pēc to satura neatbilst nodaļas nosaukumam. Piemēram, noteikumu projekta 12.punkts neatbilst II nodaļas nosaukumam, noteikumu projekta 28.-34.punkts neatbilst III nodaļas nosaukumam. Līdz ar to, lai nodrošinātu noteikumu projekta teksta uztveramību un skaidrību, lūdzam pārskatīt noteikumu projekta teksta iedalījumu nodaļās. | Ņemts vērā (sk., piemēram III nodaļu un citur noteikumu tekstā) – precizēti nodaļu nosaukumi un pārvietoti punkti, lai atbilstu nodaļu nosaukumiem. |  |
| 27. | Sk. anotāciju | Atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 13. punktam anotācijas I sadaļas 1.punktā ("Pamatojums") norāda atsauci uz Deklarāciju par Ministru kabineta iecerēto darbību, attīstības plānošanas dokumentiem vai tiesību aktiem, no kuriem izriet nepieciešamība izstrādāt projektu vai kuru īstenošanu veicinās projekts. Lūdzam precizēt noteikumu projekta anotācijas I sadaļas 1.punktu, papildinot to ar atsauci uz Direktīvu, kas tiek ieviesta ar noteikumu projektu. | Ņemts vērā. | Sk. precizētās anotācijas I sadaļas 1. punktu. |
| 28. | Sk. anotāciju | Noteikumu projekta anotācijas V sadaļas 1. tabulā ir jānorāda attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu). Noteikumu projekta anotācijas V sadaļas 1. tabulā nav norādītas visas Direktīvas vienības, līdz ar to nav skaidrs, kā tiek nodrošināta noteikumu projekta anotācijā neminēto Direktīvas normu ieviešana.Piemēram, Direktīvas pielikuma 9. pants nosaka:Papildu minimālajām prasībām, kas noteiktas Direktīvas 7. un 8. pantā, attiecībā uz zvejas kuģiem, kuru garums ir 24 metri vai vairāk vai kuri parasti paliek jūrā ilgāk nekā trīs dienas:a) zvejnieka medicīniskajā sertifikātā norāda vismaz to, ka:i) zvejnieka dzirde un redze ir apmierinoša zvejnieka pienākumu izpildei uz kuģa unii) zvejnieka veselības stāvoklis nav tāds, kas varētu pasliktināties, strādājot jūrā, vai atņemt zvejniekam spēju strādāt jūrā, vai apdraudēt citu uz kuģa esošo personu drošību un veselību;b) medicīniskais sertifikāts ir derīgs ne ilgāk kā divus gadus, izņemot tad, ja zvejnieks ir jaunāks par 18 gadiem, un šajā gadījumā maksimālais derīguma termiņš ir viens gads;c) ja sertifikāta derīguma termiņš beidzas reisa laikā, sertifikāts paliek spēkā līdz reisa beigām.Noteikumu projekta anotācijā ir norāde par Direktīvas pielikuma 9.punkta b)apakšpunkta ieviešanu (tiek ieviests ar noteikumu projekta 33. punktu). Noteikumu projekta anotācijā nav informācijas, kā tiek ieviesti pārējie Direktīvas pielikuma 9. punkta nosacījumi.Ņemot vērā minēto, lūdzam aizpildīt noteikumu projekta anotācijas V sadaļas 1. tabulu, norādot katru Direktīvas vienību un atbilstošas tiesību normas, ar ko tā tiek ieviesta. | Ņemts vērā. | Sk. anotācijā aizpildīto V sadaļas 1. tabulu |
| 29. | 6.1. zvejnieku darba vadīšanu, nodrošinot darba aizsardzības prasību ievērošanu un iespējami labākos drošības un veselības apstākļus; | Lūdzam atbilstoši Padomes 2016. gada 19. decembra Direktīvas (ES) 2017/159, ar ko īsteno Nolīgumu, ar ko īsteno Starptautiskās Darba organizācijas 2007. gada Konvenciju par darbu zvejniecībā, kas noslēgts 2012. gada 21. maijā starp Eiropas Savienības Lauksaimniecības kooperatīvu vispārējo konfederāciju (COGECA), Eiropas Transporta darbinieku federāciju (ETDF) un Eiropas Savienībā darbojošos Zvejnieku saimniecību nacionālo organizāciju asociāciju (Europêche) (turpmāk – Direktīva) precizēt noteikumu projekta 6.1. apakšpunktu, izsakot to šādā redakcijā: “6.1. zvejnieku darba vadīšanu, nodrošinot darba aizsardzības prasību ievērošanu un iespējami labākos drošības un veselības apstākļus, kā arī mazinot to nogurumu;” | Panākta vienošanās. Ņemts vērā Tieslietu ministrijas izteiktais iebildums par sākotnējo projekta redakciju. Arī Zemkopības ministrija pievienojas šim viedoklim, norādot, ka nodrošinot iespējami labākos drošības un veselības apstākļus, jau tiek izdarīts viss iespējamais, lai tiktu mazināts nogurums. | 6.1. zvejnieku darba vadīšanu, nodrošinot darba aizsardzības prasību ievērošanu un iespējami labākos drošības un veselības apstākļus; |
| 30. | 30. Zvejniekam ir tiesības veikt atkārtotu veselības pārbaudi pie cita sertificēta arodveselības un arodslimību ārsta vai – starptautiskajā kuģošanā iesaistītam zvejniekam – pie cita valsts akciju sabiedrības "Latvijas Jūras administrācija" atzīta jūrnieku ārsta, ja:30.1.personai izsniegta izziņa par jūrnieka veselības stāvokļa neatbilstību darbam uz kuģa vai ir noteikti ierobežojumi attiecībā uz veicamo darbu;30.2. persona veselības pārbaudes laikā ir norādījusi, ka nespēj pildīt savus pienākumus uz zvejas kuģa, bet ārsts ir izdevis medicīnisko sertifikātu, tā apliecinot, ka personas veselības stāvoklis ļauj tai pildīt savus pienākumus uz zvejas kuģa;30.3. ir izzuduši medicīniskie simptomi, kuru dēļ zvejniekam izsniegta izziņa par jūrnieka veselības stāvokļa neatbilstību darbam uz kuģa vai noteikti ierobežojumi attiecībā uz veicamo darbu | Lūdzam precizēt noteikumu projekta 30.punktu atbilstoši izziņas 16.punktā norādīto galīgo redakciju | Ņemts vērā. | 30. Zvejniekam ir tiesības veikt vienu atkārtotu veselības pārbaudi pie cita sertificēta arodveselības un arodslimību ārsta vai – starptautiskajā kuģošanā iesaistītam zvejniekam – pie cita valsts akciju sabiedrības “Latvijas Jūras administrācija” Jūrnieku reģistra atzīta jūrnieku ārsta, ja:30.1. personas veselības stāvoklis ir atzīts par neatbilstošu darbam uz kuģa vai ir noteikti ierobežojumi attiecībā uz veicamo darbu;30.2. persona veselības pārbaudes laikā ir norādījusi, ka nespēj pildīt savus pienākumus uz zvejas kuģa, bet ārsts ir izdevis dokumentāru apliecinājumu par personas veselības stāvokļa atbilstību darbam uz kuģa; 30.3. ir zuduši medicīniskie simptomi, kuru dēļ zvejnieka veselības stāvoklis ir atzīts par neatbilstošu darbam uz kuģa vai noteikti ierobežojumi attiecībā uz veicamo darbu. |
| 31. | **Noslēguma jautājums**Šie noteikumi stājas spēkā līdz ar Jūras kodeksa 322.2 panta stāšanos spēkā. | Lūdzam izvērtēt noteikumu projekta noslēguma jautājuma lietderību, ņemot vērā, ka attiecīgie grozījumi Jūras kodeksā stāsies spēkā 2020.gada 23.jūnijā | Ņemts vērā. | Noslēguma jautājums svītrots. |
| 32. | 1.1. zvejnieka uzvārds un vārds (vārdi), personas kods vai – nodarbinātam ārvalstniekam – dzimšanas datums;1.4. darba devēja vai zvejas kuģa īpašnieka vai citas ar zvejnieku noslēgtā līguma (uzņēmuma līguma, pakalpojumu līguma) puses vārds vai nosaukums;1.5. paredzētais reiss (reisi), ja līguma slēgšanas laikā tas jau ir nosakāms;1.10. alga, no kuras tiks maksātas valsts sociālās apdrošināšanas obligātās iemaksas; | Lūdzam precizēt noteikumu projekta pielikumu, ievērojot Direktīvā un nacionālajos normatīvajos aktos noteiktās prasības attiecībā uz darba līguma saturu. Pielikumā trūkst tāda būtiska informācija kā zvejnieka dzimšanas datums (lai noteiktu zvejnieka vecumu), identifikācijas kods, ja personai nav personas koda, zvejnieka dzīvesvietas adrese, valsts piederība, darba devēja uzvārds, personas kods vai identifikācijas kods, dzīvesvietas adrese (ja fiziska persona) vai reģistrācijas numurs un juridiskā adrese (ja juridiska persona), darba līguma sākuma datums, noteiktais darba laiks, zvejnieka atgriešanās vieta, algas izmaksas kārtība. | Ņemts vērā. Precizējot pielikumu, tiek mainīta punktu numerācija. | 1.1. zvejnieka uzvārds un vārds (vārdi), dzimšanas datums, personas kods vai – nodarbinātam ārvalstniekam – dzimšanas datums un identifikācijas kods (ja personai nav personas koda);1.2. zvejnieka dzīvesvietas adrese un valsts piederība, 1.3. līguma noslēgšanas vieta un datums; darba līguma sākuma datums;1.5. darba devēja vai zvejas kuģa īpašnieka vai citas ar zvejnieku noslēgtā līguma (uzņēmuma līguma, pakalpojumu līguma) puses vārds, uzvārds, personas kods vai identifikācijas kods, dzīvesvietas adrese (fiziskai personai) vai nosaukums, reģistrācijas numurs un juridiskā adrese (juridiskai personai);1.6 noteiktais darba laiks, 1.7. paredzētais reiss (reisi), ja līguma slēgšanas laikā tas jau ir nosakāms; zvejnieka atgriešanās vieta1.12. alga, no kuras tiks maksātas valsts sociālās apdrošināšanas obligātās iemaksas un algas izmaksas kārtība; |
| 33. | Skatīt anotāciju. | Lūdzam noteikumu projekta anotācijas kopsavilkumu aizpildīt atbilstoši Ministru kabineta instrukcijas Nr.19   “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. | Ņemts vērā. | Skatīt precizēto anotāciju. |
| 34. | Skatīt anotāciju. | Lūdzam precizēt noteikumu projekta anotācijas I sadaļas 1.punktā ietverto atsauci uz Jūras kodeksu, kā arī noteikumu projekta anotācijas II sadaļas 3.punktā iekļauto informāciju, ņemot vērā, ka attiecīgie grozījumi Jūras kodeksā ir pieņemti galīgajā lasījumā un stāsies spēkā 2020. gada 23.jūnijā.  | Ņemts vērā. | Skatīt precizētās anotācijas I sadaļas 1. punktu un II sadaļas 3. punktu. |
| 35. | Skatīt anotāciju. | Lūdzam precizēt noteikumu projekta anotāciju, norādot pilnu VAS “Latvijas Jūras administrācija” un  VAS “Latvijas Jūras administrācija” Kuģošanas drošības inspekcijas nosaukumu. | Ņemts vērā. | Skatīt precizēto anotāciju (visā tekstā). |
| 36. | Skatīt anotāciju. | Noteikumu projekta anotācijas V sadaļas 1. tabulā norādītā noteikumu projekta vienība neatbilst attiecīgajai tiesību normai. Tabulas iedaļa, kurā norādīts, ka Direktīvas pielikuma 5. panta 3. daļas d) apakšpunkts ir ieviests ar noteikumu projekta 6.2. apakšpunktu, ir labojama, jo šis Direktīvas apakšpunkts ir ieviests ar noteikumu projekta 6.3. apakšpunktu. Līdz ar to lūdzam precizēt noteikumu projekta anotācijas V sadaļas 1. tabulu.  | Ņemts vērā. | Skatīt precizētās anotācijas V sadaļas 1. tabulu. |
| 37. | Skatīt anotāciju. | Lūdzam precizēt noteikumu projekta anotācijas VII sadaļas 1.punktā ietverto informāciju, aizstājot vārdus “Kuģošanas drošības inspekcija” ar vārdiem VAS “Latvijas Jūras administrācija”.  | Ņemts vērā. | Skatīt precizētās anotācijas VII sadaļas 1. punktu. |
| Tieslietu ministrija: |
|  38. |  | Ņemot vērā, ka grozījumi Jūras kodeksa 322.2 pantā, kas paredz pilnvarojumu Ministru kabinetam izdot projektu, nav vēl pieņemti trešajā lasījumā, projekts būtu papildināms ar norādi, ka projekts stājas spēkā vienlaikus ar Jūras kodeksa 322.2 pantu. | Ņemts vērā. | **Noslēguma jautājums**Šie noteikumi stājas spēkā līdz ar Jūras kodeksa 322.2 panta stāšanos spēkā.*(šī redakcija bija aktuāla pirms noteikumu projekta atkārtotajā saskaņošanā tika saņemti jauni saskaņošanas dalībnieku iebildumi)* |
| 39. | *Noteikumu nosaukums:* Zvejnieku nodarbināšanas kārtība uz zvejas kuģiem1. Noteikumi nosaka zvejnieku nodarbināšanas kārtību uz komerciālajā zvejā iesaistītajiem zvejas kuģiem, kā arī darba apstākļu un veselības aprūpes nodrošināšanas prasības.  | Atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – MKN. 108) 90. punktam Ministru kabineta noteikumu projekta nosaukumu veido iespējami īsu un atbilstošu likumā noteiktajam pilnvarojumam Ministru kabinetam un noteikumu saturam. Saeimā otrajā lasījumā pieņemtie grozījumi Jūras kodeksa 322.2 pantā paredz pilnvarojumu Ministru kabinetam izdot noteikumus par zvejnieku nodarbināšanas kārtību, veselības pārbaužu veikšanu, veselības aprūpes nodrošināšanu un darba apstākļiem uz zvejas kuģa. Līdz ar to projekta nosaukums aptver vienīgi zvejnieku nodarbināšanas kārtību. Ņemot vērā minēto, nepieciešams precizēt noteikumu projekta nosaukumu atbilstoši Jūras kodeksa 322.2 pantā paredzētajam pilnvarojumam Ministru kabinetam un projekta saturam. Attiecīgi būtu precizējams arī projekta 1. punkts, jo tajā nav ietverta zvejnieku veselības pārbaužu veikšana. Papildus lūdzam identificēt projekta normas, kuras tieši attiecas uz zvejnieka veselības pārbaudi, nepieciešamības gadījumā papildinot projektu. | Ņemts vērā.  | *Noteikumu nosaukums:* Noteikumi par zvejnieku nodarbināšanas kārtību, veselības pārbaužu veikšanu, veselības aprūpes nodrošināšanu un darba apstākļiem uz zvejas kuģa1. Noteikumi nosaka zvejnieku nodarbināšanas kārtību, veselības pārbaužu veikšanu un darba apstākļus uz komerciālajā zvejā iesaistītajiem zvejas kuģiem, kā arī darba apstākļu un veselības aprūpes nodrošināšanas prasības. Par zvejnieku veselības pārbaudēm- sk. papildinātās anotācijas I sadaļas 2. punktu. |
| 40. | 2.1. zvejas kuģa īpašnieks – kuģa īpašnieks vai cita persona, piemēram, kuģa pārvaldnieks, aģents vai berbouta fraktētājs, kas uzņēmies atbildību par kuģa darbību un ir piekritis pārņemt šajos noteikumos noteiktos zvejas kuģa īpašnieka pienākumus un atbildību neatkarīgi no tā, vai attiecīgos pienākumus un atbildību ir uzņēmusies cita persona | Projekta 2.1. apakšpunktā dots projektā lietotā termina “zvejas kuģa īpašnieks” skaidrojums. Saskaņā ar minēto skaidrojumu zvejas kuģa īpašnieks ir kuģa īpašnieks vai cita persona, piemēram, kuģa pārvaldnieks, aģents vai berbouta fraktētājs, kas uzņēmies atbildību par kuģa darbību un ir piekritis pārņemt šajos noteikumos noteiktos zvejas kuģa īpašnieka pienākumus un atbildību neatkarīgi no tā, vai attiecīgos pienākumus un atbildību ir uzņēmusies cita persona. Saskaņā ar MKN. 108 121. punktu noteikumu projektā terminus skaidro, lai konkretizētu terminā izteiktā jēdziena izpratnes robežas, ja termins nav skaidrots vai lietots augstāka juridiskā spēka normatīvajā aktā. Vēršam uzmanību, ka Jūras kodeksa 322.2 pants tiks iekļauts Jūras kodeksa G sadaļā “Jūrnieki”. Saskaņā ar Jūras kodeksa G sadaļas 272. panta otrās daļas 3. punktu “šīs sadaļas izpratnē kuģa īpašnieks ir reģistrētais kuģa īpašnieks, berbouta fraktētājs vai cita fiziskā vai juridiskā persona, kas reģistrētā kuģa īpašnieka vārdā uzņēmusies atbildību par kuģa darbību (piemēram, kuģa operators), tai skaitā atbildību par MLC konvencijas prasību ievērošanu uz MLC konvencijas kuģa vai atbildību par jūrnieka darba tiesiskajām attiecībām izvirzīto prasību ievērošanu uz kuģa, kas nav MLC konvencijas kuģis”. Ņemot vērā minēto, lūdzam izvērtēt projekta 2.1. apakšpunkta nepieciešamību. Turklāt Jūras kodeksā nav minēts tāds termins kā “kuģa pārvaldnieks”, bet gan “kuģa operators”, kurš saskaņā ar Jūras kodeksa 13. panta trešo daļu slēdz ar kuģa īpašnieku kuģa menedžmenta līgumu par kuģa tehnisko vadību. Līdz ar to tiesiskās skaidrības labad lūdzam svītrot projekta 2.1. apakšpunktu vai precizēt to atbilstoši Jūras kodeksa regulējumam.  | Ņemts vērā.  | 2.1.apakšpunkts svītrots. |
| 41. | 2.2. darba līgums *–* rakstveidā noslēgta vienošanās, kas reglamentē zvejnieka darba tiesiskās attiecības, sadzīves un darba apstākļus uz zvejas kuģa;22. Zvejas kuģa īpašnieks slēdz darba līgumu ar visiem zvejniekiem, kas, stājoties darba tiesiskajās attiecībās, nodarbināti uz zvejas kuģa, līgumā ietverot minimālo informāciju atbilstoši šo noteikumu 2. pielikumam un paredzot pienācīgus darba un sadzīves apstākļus uz kuģa saskaņā ar šiem noteikumiem. Darba līgumu sagatavo trijos eksemplāros, no kuriem viens eksemplārs glabājas pie zvejnieka, otrs – pie zvejas kuģa īpašnieka, bet trešais – uz kuģa. | Ņemot vērā, ka darba līgums ir skaidrots citos likumos, piemēram, Darba likumā, lūdzam izvērtēt nepieciešamību projekta 2.2. apakšpunktā sniegt termina “darba līgums” skaidrojumu, jo tā saturu nosaka projekta 2. pielikums, savukārt prasību pēc zvejnieka darba līguma rakstveida formas var ietvert projekta 22. punktā. Nepieciešamības gadījumā lūdzam precizēt projektu. | Ņemts vērā.  | 2.2.apakšpunkts svītrots.22. Zvejas kuģa īpašnieks slēdz rakstveida darba līgumu ar visiem zvejniekiem, kas, stājoties darba tiesiskajās attiecībās, nodarbināti uz zvejas kuģa, līgumā ietverot minimālo informāciju atbilstoši šo noteikumu pielikumam un paredzot pienācīgus darba un sadzīves apstākļus uz kuģa saskaņā ar šiem noteikumiem. Darba līgumu sagatavo trijos eksemplāros, no kuriem viens eksemplārs glabājas pie zvejnieka, otrs – pie zvejas kuģa īpašnieka, bet trešais – uz kuģa. |
| 42. | 2.4.1. līgums par kuģa būvi vai nozīmīgu pārbūvi ir noslēgts pēc šo noteikumu spēkā stāšanās;2.4.2. līgums par kuģa būvi vai nozīmīgu pārbūvi ir noslēgts pirms šo noteikumu spēkā stāšanās, bet kuģa būve vai nozīmīga pārbūve ir pabeigta trīs gadu laikā pēc šo noteikumu spēkā stāšanās; | Projekta 2.4.1., 2.4.2. un 2.4.3. apakšpunktā minēti termini “līgums par kuģa būvi” un “līgums par nozīmīgu pārbūvi”. Vēršam uzmanību, ka Jūras kodeksā lietots termins “būvniecības līgums”. Turklāt ne no Jūras kodeksa regulējuma, ne no projekta un tā anotācijas nav saprotams, kādos gadījumos būs uzskatāms, ka zvejas kuģa būvniecības līgums ir noslēgts par nozīmīgu pārbūvi. Līdz ar to aicinām precizēt projekta 2.4.1., 2.4.2. un 2.4.3. apakšpunktu un nepieciešamības gadījumā arī projekta anotāciju. | Ņemts vērā. Mainītajā punktu numerācijā 2.2.1 un tam sekojošie apakšpunkti. Informācija par to, kas saprotams ar nozīmīgu kuģa pārbūvi iekļauta anotācijā. | 2.2.1. līgums par kuģa būvniecību vai nozīmīgu pārbūvi ir noslēgts pēc šo noteikumu spēkā stāšanās;2.2.2. līgums par kuģa būvniecību vai nozīmīgu pārbūvi ir noslēgts pirms šo noteikumu spēkā stāšanās, bet kuģa būvniecība vai nozīmīga pārbūve ir pabeigta trīs gadu laikā pēc šo noteikumu spēkā stāšanās;2.2.3. līguma par kuģa būvniecību nav, bet zvejas kuģis atbilst vismaz vienam no šādiem nosacījumiem:2.2.3.1. kuģim ir ielikts ķīlis;2.2.3.2. kuģis ir tādā būvniecības stadijā, kas ļauj kuģu būves vai kuģu drošības speciālistiem to identificēt;2.2.3.3. sākta kuģa montāža, kas aptver vismaz 50 tonnas vai vienu procentu no aprēķinātās visa korpusa konstrukciju masas – atkarībā no tā, kurš no šiem rādītājiem ir mazāks;Sk. precizētās anotācijas I sadaļas 2. punktu. |
| 43. | 2.4.3.2. kuģis ir tādā būvniecības stadijā, kas ļauj to identificēt | Norādām, ka projekta 2.4.3.2. apakšpunktā ietvertais kritērijs ”kuģis ir tādā būvniecības stadijā, kas ļauj to identificēt” ir subjektīvi vērtējams, jo atkarīgs no vērtētāja profesionālās pieredzes. Attiecīgi lūdzam minētajā projekta vienībā norādīt, kāda persona identificē kuģi. | Ņemts vērā. Mainītajā punktu numerācijā 2.4.3.2. apakšpunkts | 2.2.3.2. kuģis ir tādā būvniecības stadijā, kas ļauj kuģu būves vai kuģu drošības speciālistiem to identificēt; |
| 44. | 2.6. garums starp perpendikuliem– garums ar tā galos fiksētiem priekšgala un pakaļgala perpendikuliem. Priekšgala perpendikuls atbilst priekšvadņa priekšējai malai uz ūdenslīnijas, pa kuru mēra kuģa garums. | Projekta 2.6. apakšpunktā sniegts termina “garums starp perpendikuliem” skaidrojums, savukārt turpmākajā projekta tekstā šāds termins nav lietots. Līdz ar to projekta 2.6. apakšpunkts būtu svītrojams | Ņemts vērā. | 2.6. apakšpunkts svītrots. |
| 45. | 3. Šie noteikumi neietekmē nosacījumus, kas izriet no citiem normatīviem aktiem, līgumiem vai paražām, kas paredz labvēlīgākus zvejnieku sadzīves apstākļus. | Projekta 3. punktā norādīts, ka “šie noteikumi neietekmē nosacījumus, kas izriet no citiem normatīviem aktiem, līgumiem vai paražām, kas paredz labvēlīgākus zvejnieku sadzīves apstākļus”. Norādām, ka atbilstoši normatīvo aktu hierarhijai tikai paražas starptautisko publisko tiesību izpratnē būtu piemērojamas hierarhiski augstāk nekā projekts. Savukārt no nacionālo tiesību prizmas būtu jāņem vērā arī vispārējo tiesību principu piemērošana. Attiecīgi lūdzam vārdus “normatīviem aktiem, līgumiem vai paražām” aizstāt ar vārdiem “tiesību aktiem”. | Ņemts vērā. | 3. Šie noteikumi neietekmē nosacījumus, kas izriet no citiem tiesību aktiem, kas paredz labvēlīgākus zvejnieku sadzīves apstākļus. |
| 46. | 4. Zivsaimniecības konsultatīvās padomes struktūrvienība – konsultatīvā komisija par darba jautājumiem zvejniecībā, kas izveidota saskaņā ar Zivsaimniecības konsultatīvās padomes nolikumu, izvērtē:4.1. šo noteikumu 1. pielikumā iekļauto prasību attiecināšanu uz jauniem zvejas kuģiem;4.2. šajos noteikumos uz zvejas kuģiem, kuru garums pārsniedz 24 metrus, attiecināmo prasību piemērošanu arī īsākiem zvejas kuģiem;4.3. šo noteikumu 1. pielikumā noteikto prasību attiecināšanu uz slēgtām darba telpām un glabāšanas telpām un tā ietekmi uz zvejniecības procesu, nozvejas kvalitāti un darba apstākļiem; 4.4. atkāpes no šo noteikumu 1. pielikumā noteiktajām prasībām, lai nediskriminētu zvejnieku tiesības paust savu reliģisko vai filozofisko pārliecību, ja tas nepasliktina zvejnieku dzīves apstākļus | Projekta 4. punktā norādīts, ka Zivsaimniecības konsultatīvās padomes struktūrvienība – konsultatīvā komisija par darba jautājumiem zvejniecībā –, kas izveidota saskaņā ar Zivsaimniecības konsultatīvās padomes nolikumu, izvērtē noteiktus jautājumus. Pirmkārt, nav norādīts, par šī vērtējuma juridiskajām sekām. Otrkārt, šis vērtējums var būt saistošs tikai, ja pēc tā veikšanas, tas ietverts ārējā normatīvajā aktā, jo vērtējums groza projektā ietvertās prasības. Treškārt, šo regulējumu būtu jāietver Zivsaimniecības konsultatīvās padomes nolikumā. Ievērojot minēto, lūdzam svītrot projekta 4. punktu vai precizēt to, vienlaikus skaidrojot tā nepieciešamību projekta kontekstā. | Ņemts vērā. | 4. Zivsaimniecības konsultatīvās padomes struktūrvienība – konsultatīvā komisija par darba jautājumiem zvejniecībā, kas izveidota un darbojas saskaņā ar Zivsaimniecības konsultatīvās padomes nolikumu, izvērtē:4.1. noteikumos par jūras zvejas kuģu drošību iekļauto prasību attiecībā uz zvejnieku dzīvojamajām telpām attiecināšanu uz esošajiem zvejas kuģiem;4.2. šajos noteikumos uz zvejas kuģiem, kuru garums pārsniedz 24 metrus, attiecināmo prasību piemērošanu arī īsākiem zvejas kuģiem;4.3. noteikumos par jūras zvejas kuģu drošību iekļauto prasību attiecībā uz zvejnieku dzīvojamajām telpām attiecināšanu uz slēgtām darba telpām un glabāšanas telpām un tā ietekmi uz zvejniecības procesu, nozvejas kvalitāti un darba apstākļiem; 4.4. atkāpes no noteikumos par jūras zvejas kuģu drošību iekļauto prasību attiecībā uz zvejnieku dzīvojamajām telpām noteiktajām prasībām, lai nediskriminētu zvejnieku tiesības paust savu reliģisko vai filozofisko pārliecību, ja tas nepasliktina zvejnieku dzīves apstākļus.Sk. papildinātās anotācijas I sadaļas 2. punktu. |
| 47. | 6.1. vadīt zvejnieku darbu, nodrošinot darba aizsardzības prasību ievērošanu un iespējami labākos drošības un veselības apstākļus, kā arī mazinot to nogurumu; | Projekta 6.1. apakšpunktā ietvertā frāze “mazinot to nogurumu” dublē tajā pašā normā ietverto kapteiņa pienākumu “nodrošinot iespējami labākos drošības un veselības apstākļus”. Attiecīgi lūdzam precizēt projekta 6.1. apakšpunktu. | Ņemts vērā. | 6.1. zvejnieku darba vadīšanu, nodrošinot darba aizsardzības prasību ievērošanu un iespējami labākos drošības un veselības apstākļus; |
| 48. | 6.3. nodrošināt navigācijas drošumu, sardzi un labu kuģošanas praksi; | Lūdzam skaidrot, kas ir projekta 6.3. apakšpunktā ietvertā “labā kuģošanas prakse”, vienlaikus precizējot projekta 6.3. apakšpunktu ar atsauci uz normatīvajiem aktiem vai to jomu, kur “laba kuģošanas prakse” regulēta, atbilstoši MKN. 108 3.7. apakšnodaļai. | Ņemts vērā. | 6.3. drošas navigācijas, drošas kuģa ekspluatācijas, sardzes pienākumu pildīšanas un labas jūras prakses, saskaņā ar jūrniecības normatīvajiem aktiem, ievērošanas nodrošināšanu. |
| 49. | 9. Minimālais vecums darbam uz zvejas kuģa ir 16 gadu, bet tādu darbu veikšanai, kas var apdraudēt personas veselību, drošību, attīstību, izglītību vai tikumību, – 18 gadu. Personas līdz 18 gadu vecumam aizliegts nodarbināt nakts laikā – laikposmā no pulksten 22.00 līdz 7.00.11. Zvejniekus, kas nav sasnieguši 18 gadu vecumu, aizliegts nodarbināt darbos, kas var apdraudēt viņu veselību vai drošību. Šo darbu veidus, kā arī izņēmumus no tiem nosaka saskaņā ar normatīvajiem aktiem par pusaudžu nodarbināšanu. | Lūdzam apvienot projekta 9. un 11. punktu, jo minētās normas gan savstarpēji dublē, gan papildina viena otru. | Ņemts vērā. | 9. Minimālais vecums darbam uz zvejas kuģa ir 16 gadu, ar noteikumu, ka ir iegūta obligātā pamatizglītība, saskaņā ar Latvijas normatīvajiem aktiem. Tādu darbu veikšanai, kas var apdraudēt personas veselību, drošību, attīstību, izglītību vai tikumību minimālais vecums ir 18 gadu. Šo darbu veidus, kā arī izņēmumus no tiem nosaka saskaņā ar normatīvajiem aktiem par pusaudžu nodarbināšanu. Personas līdz 18 gadu vecumam aizliegts nodarbināt nakts laikā – laikposmā no pulksten 22.00 līdz 7.00 |
| 50. | 13. Šo noteikumu 1. pielikuma prasības piemēro jaunam zvejas kuģim, izņemot, ja tas parasti jūrā paliek mazāk par 24 stundām un laikā, kamēr zvejas kuģis ir ostā, zvejnieki uz tā nedzīvo, bet arī tad zvejas kuģa īpašniekam ir pienākums zvejniekiem nodrošināt pienācīgu atpūtu, ēdināšanu un sanitāriju. | Vēršam uzmanību, ka visā projektā, piemēram, projekta 13. punktā, norādīts uz projekta pielikumu prasībām, kā arī projekta pielikumos ietvertas patstāvīgas tiesību normas. Vēršam uzmanību, ka atbilstoši juridiskās tehnikas prasībām projekta pamattekstā ietver patstāvīgu regulējumu, savukārt projekta pielikumos ietver regulējumu, kas papildina patstāvīgu regulējumu, piemēram, veidlapas, tabulas un tamlīdzīgi. Ievērojot minēto, lūdzam projekta pielikumos ietverto regulējumu pārnest uz projekta pamattekstu. | Daļēji ņemts vērā.  | Sk. anotācijas I sadaļas 2.punktā ietverto papildu skaidrojumu. |
| 51. | 15.2. tiek būtiski pārveidotas zvejas kuģa apkalpes dzīvojamās telpas | Lūdzam skaidrot, kā izpaužas projekta 15.2. apakšpunktā norādītais kritērijs “tiek būtiski pārveidotas zvejas kuģa apkalpes dzīvojamās telpas”, nepieciešamības gadījumā precizējot projektu, lai minētā norma praksē tiktu piemērota vienveidīgi. | Ņemts vērā. | Sk. papildinātās anotācijas I sadaļas 2. punktu  |
| 52. | 16.1. zvejas kuģa īpašnieks šo noteikumu 15. punktā minētajos gadījumos Kuģošanas drošības inspekcijā iesniedz apstiprināšanai detalizētu zvejnieku izmitināšanas nodrošinājuma plānu | Lūdzam projekta 16.1. apakšpunktā norādīt pienākuma izpildes termiņu, tādējādi nodrošinot, ka attiecīgais pienākums tiek īstenots. | Ņemts vērā. Mainītajā punktu numerācijā 15.1.apakšpunkts | 15.1.jauna zvejas kuģa īpašnieks šo noteikumu 14. punktā minētajos gadījumos, pirms būves uzsākšanas Kuģošanas drošības inspekcijā iesniedz apstiprināšanai detalizētu zvejnieku izmitināšanas nodrošinājuma plānu; |
| 53. | 21. Šajos noteikumos noteikto atpūtas laika ilgumu var neievērot, ja tas nepieciešams kuģa drošībai ārkārtas situācijā vai dzīvības glābšanai jūrā. Zvejas kuģa kapteinis var norīkot zvejnieku strādāt jebkurā laikā, lai atjaunotu normālo stāvokli. Pēc normālā stāvokļa atjaunošanas kapteinis katram zvejniekam, kas strādāja plānotajā atpūtas laikā, nodrošina pietiekamu atpūtas laiku | Lūdzam izvērtēt, vai projekta 21. punktā norādītais “pietiekamais atpūtas laiks” nebūtu aizstājams ar “atpūtas laiku, kas atbilst minētajos izņēmuma apstākļos nostrādātajam laika posmam”, tādējādi nodrošinot, ka tiktu noteikts vienlīdzīgs un adekvāts atpūtas laiks. Nepieciešamības gadījumā lūdzam precizēt projektu. | Ņemts vērā. Mainītajā punktu numerācijā 20.punkts | 20. Šajos noteikumos noteikto atpūtas laika ilgumu var neievērot, ja tas nepieciešams kuģa drošībai ārkārtas situācijā vai dzīvības glābšanai jūrā. Zvejas kuģa kapteinis var norīkot zvejnieku strādāt jebkurā laikā, lai atjaunotu normālo stāvokli. Pēc normālā stāvokļa atjaunošanas kapteinis katram zvejniekam, kas strādāja plānotajā atpūtas laikā, nodrošina atpūtas laiku, kas atbilst minētajos izņēmuma apstākļos nostrādātajam laika posmam. |
| 54. | 29. Ja zvejnieka medicīniskā sertifikāta derīguma termiņš ir beidzies, atrodoties reisā, viņš ir tiesīgs strādāt uz zvejas kuģa ne ilgāk kā nedēļu pēc attiecīgā termiņa beigām. .34. Ja medicīniskā sertifikāta derīguma termiņš beidzas kuģa reisa laikā, medicīniskais sertifikāts ir spēkā līdz nākamajai ieiešanai ostā, kurā ir atzīts jūrnieku ārsts, atbilstoši sertificēts arodslimību speciālists vai arī līdz reisa beigām – atkarībā no tā, kurš no šiem termiņiem iestājas pirmais. | Lūdzam skaidrot, kā projekta 29. un 34. punkts kopsakarā tiek piemērots praksē, jo varētu tikt izdarīts pieņēmums, ka atbilstoši projekta 34. punktam projekta 29. punkta nosacījums par strādāšanas pārtraukšanu neiestājās, ja projekta 34. punkta nosacījumi iestājas ātrāk. Nepieciešamības gadījumā lūdzam precizēt projektu. | Ņemti vērā Satiksmes ministrijas iebildumi un 29. un 34.punkti ir svītroti. | 29. un 34. punkts svītrots. |
| 55. | 38. Zvejnieku repatriācijas kārtību regulē Jūras kodekss un citi normatīvie akti par jūrnieku un zvejnieku repatriāciju. | Projekta 38. punkts neatbilst projekta izdošanas tiesiskajam pamatam. Attiecīgi lūdzam to svītrot | Panākta vienošanās saskaņošanas procesā. Ņemot vērā, ka šo jautājumu risināšana ir viens no pārņemamās direktīvas pamatuzdevumiem, kā arī šeit tiek dota tikai atsauce uz citiem normatīvajiem aktiem. Papildināta informācija anotācijā. Mainītajā punktu numerācijā 34.punkts | 34. Zvejnieku repatriācijas kārtību regulē Jūras kodekss un citi normatīvie akti par jūrnieku un zvejnieku repatriāciju.Sk. papildinātās anotācijas I sadaļas 2. punktu. |
| 56. | 40.2. darba attiecību nodibināšanas laikā slimība vai invaliditāte ir tīši noklusēta vai zvejas kuģa īpašnieks var pierādīt, ka slimību ir izraisījis zvejnieka tīšs pārkāpums.  | Norādām, ka projekta 40.2. apakšpunktā ietvertais kritērijs “slimību ir izraisījis zvejnieka tīšs pārkāpums” būtu jāattiecina uz laika posmu pēc darba tiesisko attiecību nodibināšanas, jo pretējā gadījumā, ja zvejnieks pieņemts darbā par spīti slimībai, ko abas puses ir akceptējušas, zvejniekam netiktu nodrošinātas attiecīgās sociālās garantijas pēc darba tiesisko attiecību nodibināšanas. Attiecīgi lūdzam precizēt projektu. | Ņemts vērā. Mainītajā punktu numerācijā 36.2.apakšpunkts | 36.2. darba attiecību nodibināšanas laikā slimība vai invaliditāte, kuras dēļ persona nav atzīstama par derīgu darbam uz zvejas kuģa, ir tīši noklusēta vai zvejas kuģa īpašnieks var pierādīt, ka slimību vai invaliditāti ir izraisījis zvejnieka tīšs pārkāpums, kas noticis jau pēc darba tiesisko attiecību nodibināšanas. |
| 57. | 43. Zvejas kuģa īpašnieks ir atbildīgs par zvejnieka sociālo aizsardzību pret slimībām, nelaimes gadījumiem un nāves gadījumiem uz kuģa tādā apmērā, kādā valsts, kas ir atbildīga par zvejnieka sociālā nodrošinājuma aizsardzību, to negarantē saskaņā ar savu sociālās drošības sistēmu. | Projekta 43. punkts varētu būt netaisnīgs pret zvejas kuģu īpašniekiem, jo atbilstoši pašreizējai minētās normas redakcijai maksimālais atlīdzības apmērs varētu būt nesamērīgs. Attiecīgi lūdzam skaidrot normas piemērošanu praksē vai precizēt projektu.  | Daļēji ņemts vērā, jo šādu atbildību paredz ieviešamā direktīva. Vienlaikus šāda norma rosinās gan veikt sociālās nodrošināšanas maksājumus valsts budžetā, gan veikt civiltiesisko apdrošināšanu. Informācija papildināta anotācijā. Mainītajā punktu numerācijā 39.punkts | 39. Zvejas kuģa īpašnieks ir atbildīgs par zvejnieka sociālo aizsardzību pret slimībām, nelaimes gadījumiem un nāves gadījumiem uz kuģa tādā apmērā, kādā valsts, kas ir atbildīga par zvejnieka sociālā nodrošinājuma aizsardzību, to negarantē saskaņā ar savu sociālās drošības sistēmu.Sk. papildinātās anotācijas I sadaļas 2. punkts. |
| 58. | 50.4. nodrošina to, ka zvejnieki ir apguvuši Satiksmes ministrijas sertificētu drošības pamatkursa programmu vai mācību kursu programmu “Zvejas kuģa personāla pamatkurss drošībā” | Projekta 50.4. apakšpunktā ietverta atsauce uz Satiksmes ministrijas sertificētu drošības pamatkursa programmu vai mācību kursu programmu “Zvejas kuģa personāla pamatkurss drošībā”. Norādām, ka projektā ietveramas prasības, kas izriet tikai no ārējiem normatīvajiem aktiem. Attiecīgi lūdzam skaidrot, vai minētā programma ir saistoša ārējo normatīvo aktu līmenī vai svītrot minēto atsauci. | Ņemts vērā.  | Sk. papildinātās anotācijas I sadaļas 2.punkts. |
| 59. | 1.pielikuma 2.1. Zvejniekiem ir nodrošināta pienācīga aizsardzība pret dzīvojamās telpās pieļaujamā trokšņa un vibrācijas ietekmi, tostarp pret trokšņa un vibrācijas izraisītu nogurumu, ievērojot normatīvajos aktos par zvejas kuģu drošību noteiktās prasības. | Atbilstoši juridiskās tehnikas prasībām lūdzam projekta 1. pielikuma 2. punktam neveidot vienu apakšpunktu. | Ņemts vērā Satiksmes ministrijas iebildums un 1. pielikums svītrots. |  1. pielikums svītrots. |
| 60. | 2. pielikuma 1.16. punkts minimālais atpūtas laiks saskaņā ar Latvijas normatīvajiem aktiem. | Projekta 2. pielikuma 1.16. apakšpunktā lūdzam norādīt normatīvo aktu jomu saskaņā ar MKN. 108 137. punktu. | Ņemts vērā. Saistībā ar 1. pielikuma svītrošanu paliek tikai viens pielikums | Pielikuma 1.19. apakšpunkts minimālais atpūtas laiks saskaņā ar Latvijas normatīvajiem aktiem darba tiesību jomā. |
| 61. |  | Lūdzam projekta anotācijā sniegt izvērstu pamatojumu tām projekta normām, kas neizriet no Padomes 2016. gada 19. decembra Direktīvas 2017/159, ar ko īsteno Nolīgumu, ar ko īsteno Starptautiskās Darba organizācijas 2007. gada Konvenciju par darbu zvejniecībā, kas noslēgts 2012. gada 21. maijā starp Eiropas Savienības Lauksaimniecības kooperatīvu vispārējo konfederāciju (COGECA), Eiropas Transporta darbinieku federāciju (ETDF) un Eiropas Savienībā darbojošos Zvejnieku saimniecību nacionālo organizāciju asociāciju, (turpmāk – Direktīva) saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14. punktu. | Ņemts vērā. | Sk. papildinātās anotācijas I sadaļas 2.punktu. |
| 62. | Sk. anotāciju. | Norādām, ka projekta anotācijas V sadaļas 1. tabula (turpmāk – Tabula) aizpildīta acīmredzami neprecīzi. Attiecīgi lūdzam to pārstrādāt. Piemēram:26.1. Tabulā nav norādīts, vai projekts vai kāds cits normatīvais akts ievieš virkni Direktīvas pielikuma prasības, piemēram, 1. panta a-d), f), h), k), l) un m) apakšpunkts, 2. panta pirmā un otrā daļa, 3. pants, 9. panta a) un c) apakšpunkts, 11. panta ceturtā, piektā un sestā daļa;26.2. Tabulas B ailē minētas normas, kādas nemaz nav atrodamas projekta tekstā (7.5., 7.6., 7.7., 23.1. un 23.2. apakšpunkts, 52.–56. punkts);26.3. Tabulas B ailē norādītās projekta normas (9.–15. punkts, 22., 23., 25.–49. punkts), ar kurām paredzēts ieviest Direktīvas pielikuma normu prasības, neatbilst minētās tabulas A ailē norādītajām Direktīvas pielikuma normām.  | Ņemts vērā. | Sk. precizētās anotācijas V sadaļu |
|  |  |  |  |  |
|  | Valsts Kanceleja |
| 63. | Sk. anotāciju | Noteikumu projekts paredz atbilstības prasības mērķgrupai – prasības darba apstākļiem uz zvejas kuģiem, kā arī citas papildu prasības. Piemēram, saskaņā ar noteikumu projektu zvejas kuģa īpašniekam jānodrošina, lai zvejnieki apgūst Satiksmes ministrijas sertificētu drošības pamatkursa programmu vai mācību kursu programmu “Zvejas kuģa personāla pamatkurss drošībā” (noteikumu projekta 50.4. punkts), savukārt zvejniekam ir jābūt medicīniskajam sertifikātam, kas apliecina konkrētās personas piemērotību attiecīgo pienākumu izpildei (noteikumu projekta 28. punkts). Ņemot vērā minēto, kā arī nozares pārstāvju izteiktās bažas par izmaksām un prasību piemērošanu vecajiem zvejas kuģiem, lūdzam papildināt anotācijas II sadaļu ar analīzi par noteikumu projekta ietekmi uz mērķgrupu un veikt atbilstības prasību monetāro novērtējumu, ievērojot 2009. gada 15. decembra Ministru kabineta instrukciju Nr. 19 “Tiesību akta projekta sākotnējās ietekmes izvērtēšanas kārtība”. | Ņemts vērā. | Sk. papildinātās anotācijas II sadaļas 4.punktu |
| 64. | Skatīt anotāciju. | Anotācijas II sadaļas 4.punktā ir sniegts skaidrojums par noteikumu projektā paredzētām prasībām, norādot, ka, salīdzinājumā ar spēkā esošo regulējumu, papildus atbilstības prasību izpildes izmaksas būs zvejas kuģu īpašniekiem līdz ar zvejnieku civiltiesisko apdrošināšanu vai citu iespējamo atbalstu nelaimes gadījumu rezultātā. Tepat ir norādīts, ka civiltiesiskās apdrošināšanas prēmiju aprēķins nav skaidri zināms vai nosakāms. Lūdzam rast iespēju norādīt minimāli iespējamo izmaksu apmēru vienai personai (zvejniekam), konsultējoties ar apdrošinātājiem vai zvejas kuģu īpašniekiem. Lai arī prasību paredz Padomes direktīva, nav skaidrības par tās piemērošanas izmaksām Latvijas gadījumā, jo trūkst informācijas gan par mērķgrupas lielumu, gan par izmaksām, kuras mērķgrupai būs jāsedz.  | Ņemts vērā. | Skatīt papildinātās anotācijas II sadaļas 4. punktu. |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Santa Jansone

|  |
| --- |
| (par projektu atbildīgās amatpersonas vārds un uzvārds) |
| Zivsaimniecības departamentaZivsaimniecības stratēģijas nodaļas vadītāja |
| (amats) |
| Tālr. 29194918 |
| (tālruņa un faksa numurs) |
| santa.jansone@zm.gov.lv |
| (e-pasta adrese) |